نايضة صباط وضريب المعاني بين الممثل يوسف أوزيلال المعروف بشخصية فاطمة تاويل والمغنية دنيا باطمة، ووصلات بيناتهم لدرجة السبان الخايب والتهديدات كاع. القضية بدات ملي دوا يوسف على باطمة في برنامج “عندي ما يفيد” لي كيدوز في “تيلي ماروك”، وقال أنه مكيعرفهاش حيت هي طيراتو من الأفيش ديال شي عمل خيري، واضاف انها خبيثة ومامزياناش. رد باطمة لم يتأخر، دارت فيديو في سناب قالت فيه “شي وحدين لي كيدويو بغيت نقول ليكم دزتو في وجه رمضان أما نشلظكم ونديركم شرمولة”. يوسف رد عليها البارح من بعد ساعات قليلة، وقال “أيام الله بحال بحال ولي خبيث راه خبيث طول العام وكون كنا نخافو من الدجاج كاعما نريشوه”. هاد الفيلم ديال المعاطية باينة غادي يكون طويل حيت تلاقاو 2 ديال الناس لي حشيان الهضرة كيعطيوه 10 الـ 0. 
نايضة نايضة.. فاطمة تاويل: باطمة خبيثة وشرانية ودنيا: غير حشمت على وجه رمضان أما نشلظك بحال الشرمولة -فيديوهات